# Pere Audí i Ferrer

Pere Audí i Ferrer (Tortosa, 1956) és un mestre, escriptor i historiador català.
Va estudiar magisteri. Va començar estudis d'història a la Universitat Central de Barcelona i a la Universitat Nacional d'Educació a Distància, si bé no ha acabat la llicenciatura. El 1991 va deixar Barcelona i al cap de dos anys es va instal·lar a Marçà on treballa des de 1997 com a mestre. Des 1995 treballa sobre la història de Falset i el Priorat entre 1900 i 1936. Va ser un dels primers per desbrossar el camí que va portar a la implantació del catalanisme al Priorat. En l'actualitat estudia el període anterior a l'arribada de la fil·loxera i la biografia de Josep Maria Gich i Pi.
Col·labora en diverses revistes locals (Tartacó de la Serra d'Almos, Canya i Gram del Masroig) o d'àmbit comarcal (Lo Violí, Diari del Priorat, PrioratDigital).

## Obra
### No ficció

* Poder i societat: Tortosa 1600-1650. (1995), Premi Ciutat de Tortosa el 1993
* “El Porvenir” 1916-1936: Vint anys de cooperativisme obrer a Falset. (2004)
* Botigues i tallers de Falset a través de les seves factures (1929-1936) (2007)
* Joaquim Llorens Abelló. Barcelona: Fundació Roca i Galés, 2008, juntament amb Toni Orensanz.
* Cooperativistes, anarquistes i capellans al Priorat (1910-1923). (2010). Va rebre el premi Jaume Ardèvol i Cabrer dels Jocs Florals de Torroja del Priorat de 2009.

### Ficció

* Malanyet (2013), novel·la. «…un retrat de la vida i miracles del Priorat en els convulsos anys de l'inici del segle xx»…«Un plaer de lectura.»

## Referències

* ↑ «Malanyet». Edicions de 1984, 2013. [Consulta: 2 gener 2019].
* ↑ Artigues Prous, Josep «Els Jocs Florals de Falset de 1902». La Portadora. Revista d'Estudis Socials i Humanístics del Priorat, núm. 1, 2016, pàg. 12.
* ↑ Publicacions inventoriades pel Fons d'Història local de Catalunya: «Audí i Ferrer, Pere». Universitat Autónoma de Barcelona. [Consulta: 1r gener 2019].
* ↑ «Poder i societat : Tortosa, 1600-1650 / per Pere Audí i Ferrer». Fons d'Història Local. Universitat Autònoma de Barcelona. [Consulta: 1r gener 2019].
* ↑ Botigues i tallers de Falset a través de les seves factures (1929-1936). Falset: Ajuntament de Falset i Arxiu Comarcal del Priorat, 2007, p. 181. ISBN 978-84-606-4485-9.
* ↑ Audí i Ferrer, Pere. Cooperativistes, anarquistes i capellans al Priorat (1910-1923). Falset & Barcelona: R. Dalmau, Arxiu comarcal del Priorat & Centre Cultural i Recreatiu La Unió de Torroja del Priorat, 2010, p. 600. ISBN 9788461363254.
* ↑ C.G. «En el llibre «Cooperativistes, anarquistes i capellans al Priorat (1910-1923)» l'autor fa un estudi inèdit d'un període que és clau». El Punt (Camp de Tarragona), 22-06-2010, pàg. 34.
* ↑ Filella, Carina «Pere Audi, premiat als Jocs Florals de Torroja per un estudi històric del Priorat». El Punt. Camp de Tarragona, 10-05-2009, pàg. 31.
* ↑ Malanyet. Barcelona: Edicions de 1984, 2013 [Consulta: 14 febrer 2015]. Arxivat 2017-11-27 a Wayback Machine.
* ↑ Capdevila, Jordi «Tot narrant pel broc gros». El Punt Avui - Cultura, 22-11-2013, pàg. 13.
* ↑ Bonada, Lluís «Lluís Bonada entrevista l'autor de «Malanyet» Pere Audí». El Temps, 28-11-2013.

## Enllaços externs

* «Històries del Priorat» (blog).